Bosforo

O Bosforo (en turco İstanbul Boğazı, en griego Βόσπορος) ye un estreito en Turquía que desepara a mar Negra, a o norte, d'a mar de Marmara, a lo sud, estando amás a muga que desepara Europa a l'ueste d'Asia a l'este (encara que fendo as dos parte d'a provincia d'Istambul). Tien una longaria de 30 km y una amplaria de entre 550 metros y 3 km.

 Toponimia 
Se diz que o suyo orichen ye en as palabras griegas Βοῦς (vaca) y πόρος, paso, fendo asinas alusión a la leyenda d'Io en a mitolochía griega: Io yera l'aimant de Zeus, qui l'habría cambiato por una vaca que un tabán ninviato por Hera encorrería dimpués. Sindembargo, cal parar cuenta que en griego os verbos buō u buzō (que se troban tamién en a radiz de Bizancio, o nombre griego d'Istambul) fan referencia a un puesto estreito.

Se fa mención de Bosfoco en o "Libro d'o Trasoro" como Basofre:

 Transporte maritimo 
Actuament, o Bosforo fa parte d'una important vía de transporte maritimo dende os países a o canto d'a mar Negra (Bulgaria, Rumanía, Ucraína, Rusia u Cheorchia) y os países d'a cuenca d'o río Danubio enta la mar Echea y a mar Mediterrania. O estatuto churidico d'o estreito, dende o Convenio de Montreux de 1936, ye de dominio maritimo internacional, permetindo asinas o comercio a o suyo traviés. En 2004, bi trescruzoron 53.000 barcos.

 Puents 
Dos importants puents trescruzan o Bosforo: o puent d'o Bosforo, construito en 1973, y o Puent Fatih Sultan Mehmet, de 1988. Tamién bi ha un túnel (o Marmaray), encara en construcción, ta transporte por ferrocarril.

 Se veiga tamién 
 Cuerno d'Oro.
 Dardanelos.
 Istambul.
 Mar Negra.
 Mar de Marmara.

 Vinclos externos 

Categoría:Estreitos de Turquía